Üdv újra a műsorunkban.
Ma tálaljuk nektek a legízletesebb különös, de igaz tényeket.
Mihez volna kedvetek? Az ázsiai ízvilághoz?
Netán valami hagyományosabbhoz?
Olyasmit főztünk ki nektek, amit igazán élvezni fogtok.
A rendelésetekre készítettük.
Kezdődjék hát a Különös, de igaz!
Tudtátok, hogy több csillag van az égen,
mint ahány homokszem az egész Földön?
- Azta! - Ez hihetetlen!
- Azta! - Ő itt Charlie.
- Hahó! - Ő pedig Carly.
- Helló! - Barátok vagyunk.
Gyerünk!
Chicagóban élünk.
Szárnyal a képzeletünk…
Az idők végezetéig!
…és készen állunk a kutatásra.
Igazi hőstettekre!
Felfedezzük, milyen furcsa is a nagyvilág.
- Végre! - Megcsináltuk!
Ez elképesztő.
KÜLÖNÖS, DE IGAZ!
Főzés.
Nézzük csak! A doboztrón kész?
- Kész. - A postaládadekor?
- Kész. - És a buliöv?
- Kész. - Helló, srácok. Itt Carly.
És Charlie. No meg a húgom, Casey.
Cukik ezek a díszek, ugye?
- Meglepetéspartit szervezünk Bobnak. - Ő a postásunk.
És ezen a hétvégén kézbesíti nekünk…
…az egymilliomodik csomagot!
Ezt ünnepeljük meg.
Már csak a kaja van hátra. Arról ti gondoskodtatok, igaz?
- Milyen kajáról beszélsz? - Ami Bob partijára lesz.
- Casey, te profi séf vagy! - Igen.
Miért mi lennénk az ételfelelősök?
Annyira elfoglalt vagyok, nincs időm sütni-főzni.
Hát jó. Akkor rendelünk valamit. Mondjuk pizzát.
- Nem rendelhettek pizzát! - Miért nem?
Mert ez egy meglepetésbuli Bobnak.
Emlékeztek, Bob micsoda ételeket hozott a mi partijainkra?
Figyelem, emberek! Itt az idő, hogy elbúcsúzzunk Kirbytől.
- Igen! - Különleges küldemény.
- Bob! - Bob!
- Íme. - Azta!
Frissen sült tarantula.
Különös, de igaz: ezek Kambodzsában népszerű rágcsák.
Figyelem, emberek! Üdvözöljük újra Carlyt!
Különleges küldemény. Rénszarvasorr-kocsonya.
Különös, de igaz: ez egy hagyományos kanadai étel.
Ha én szervezném Bob partiját, a kaja biztos valami fura lenne.
Ha kisüttök valami tutit, nagy sikere lesz.
De ha nem, a parti katasztrofális lesz,
és Bob soha többé nem hoz nektek csomagot. Soha.
„Charlie-nak és Carlynak. Törékeny.
Óvatosan bánni vele?”
Ők is összetörték a szívem.
- Na, mennem kell. - Várj!
- Casey? - Találjatok ki valamit, nagyokosok!
- Most mit fogunk főzni? - Én semmit. Nem tudok főzni.
- Te mit fogsz főzni? - Én sem tudok.
Oké. Mély levegő.
- Egyre gondolunk? - Itt az ideje egy kis kutatásnak.
Azt hiszem, skacok, ez azt jelenti, ma felfedezzük, mi fán terem a…
Főzés.
Készítsük elő a hozzávalókat a… Ki se tudom ejteni a nevét.
Charlie, te érted ezeket a francia konyhai szakszavakat?
Nem, egy kukkot sem.
Keressünk rá a neten.
Mi a főzés? Keresés.
Bonjour. Főzni szeretnétek, oui?
Nos, a főzés gyerekjáték.
Itt van például a kedvenc francia pipipitém.
Kiválasztjuk a megfelelő hozzávalókat,
felaprítjuk és összekeverjük őket, aztán mehet is a pite a sütőbe.
Voila! Így készül az étel.
- Munkára! - Oui, chef!
Szóval csak össze kell kutyulnunk egy csomó dolgot,
- és feltenni főni. - Ennyi az egész.
Én beszerzem a hozzávalókat, és mehet a főzőcske.
Ó, Carly, ne olyan hevesen! Van itt egy csomó érdekesség.
Charlie, nincs időnk lacafacázni, holnap lesz a parti.
Jó, jó. Akkor csak egy kérdés.
Mi történik az ételünkkel főzés közben?
- Nem tudom. - Ide süss!
Micsoda választék! Hol is kezdjem?
A mikrosütő a modern konyha alaptartozéka.
Mi történik a belsejében, ha, mondjuk… krumplit sütünk?
A mikrohullámú sütő elektromágneses hullámokat szór a krumplira,
amitől begerjednek benne a vízmolekulák. Nagyon gyorsan rezegnek.
Eközben hő szabadul fel, amitől a krumpli részekre bomlik,
és keményből puhává, omlóssá lesz.
A főzés során megváltozik az étel állaga, könnyebben fogyaszthatóvá válik.
De ez még nem minden.
A főzéssel biztonságosabbá tehető az étel.
Vegyünk például egy szép nagy szelet steaket,
és helyezzük rá a… grillre.
BELTÉRBEN SOSE HASZNÁLJ FASZÉN TÜZELÉSŰ GRILLT!
A nyers húsban sok fertőző kórokozó lehet, mint a szalmonella vagy a kóli.
A grill tüzén a keletkező hő azonban elpusztítja a baktériumokat,
így a húst már nyugodtan megehetjük.
Főzés közben vitaminok és más tápanyagok is
felszabadulhatnak az étel belsejéből.
Ezt a jelenséget könnyedén megfigyelhetjük egy cső kukoricán.
Csak forró vízbe kell dobnunk.
A zöldségek tele vannak vitaminokkal, de azok burokba vannak zárva.
A növényi sejtfalat a szervezetünk csak nehezen tudná feltörni.
A forró víz azonban feltöri helyettünk ezeket a sejtburkokat,
így felszabadulnak a vitaminok, amiket képes felhasználni a testünk.
Tökéletes.
A főzés csodái tehát:
az állag megváltoztatása; az étel biztonságossá tétele;
a sejtekbe zárt vitaminok és nyomelemek felszabadítása.
Vége a kis kitérőmnek, itt az idő hozzálátni a főzőcskéhez.
- Várj, várj! - Azt mondtad, nincs időnk.
Tudom, de erről eszembe jutott valami, amit egy történelemkönyvben olvastam.
Tudósok szerint a sütés-főzés hozzájárult emberré válásunkhoz.
A következőről van szó.
Legközelebbi állatrokonunk a csimpánz.
Különös, de igaz: a csimpánzok napi hat órán át rágcsálják a betevőjüket.
Hat órán át!
Egyes kutatók szerint valaha az ember is így étkezett,
ami rengeteg időt és energiát vett igénybe.
De amint az ember sütni-főzni kezdett…
az ételei megpuhultak, így könnyebb volt megenni őket.
Többé nem kellett egész nap rágódniuk, mint a csimpánzoknak.
Maradt idejük egy csomó dologra: például földművelésre,
civilizációk építésére,
és modern emberré válásra.
- Ez őrületes! - Az!
Szóval, skacok… főzésre fel!
Nézzük csak! Itt egy egyszerű hamburgerrecept.
- Fogom a darált húst… - Igen.
…és fasírtot formázok belőle.
Nyers hússal érintkezés után mindig moss kezet szappannal!
Kész.
- Ennyi? Elég uncsi. - Pedig…
pont ez áll a receptben.
Adjunk még hozzá ezt-azt!
Egy kis sót.
Meg egy kis borsot.
Egyszer láttam, hogy Casey fokhagymaport is tett rá.
- Fincsi lesz! - És még néhány hozzávaló.
- Sajtos ropogós. - Az az!
- Fahéjas gumicukor? - Jöhet! Bob imádni fogja.
Folytassuk még több alapanyaggal, mehetnek bele!
Carly, szerintem ez pöpecül néz ki.
Nem is értem, miért féltünk belevágni.
És most jöhet a hőkezelés.
Biztonsági tanács: a gázsütőt csak felnőtt felügyelete mellett használd!
És mindig tartsd a szemed a készülő ételen!
Rendben.
Azta! Ez a szag olyan különös.
- Még jó, hogy Bob szereti a különöst. - Nézzük!
- Megkóstolom. - Jó.
- Harapj bele! - Íme, Charlie és Carly hamburgere.
- Nyami! - Az első falat!
- Mi van? Mi a baj? - Ez borzasztó lett.
Undorító!
- Lehetlen! - De az.
- Majd én! - Ne, ne csináld!
Fúj!
- Ugye! - Brutál!
Ilyet biztos nem szolgálhatunk fel Bob partiján.
Charlie, nem értem.
Kiválasztottuk a hozzávalókat, összekevertük és hőkezeltük,
de durva íze lett.
Szerintem segítségre lesz szükségünk.
De Casey nem ér rá. Charlie, magunkra maradtunk.
Casey-ből hogy lett olyan remek szakács?
- Beiratkozott szakácsiskolába. - Menjünk mi is!
- Iratkozzunk be? - Igen.
Ehhez mit szólsz?
Amerikai Szakácsintézet, New York.
Ez az ország legmenőbb főzőiskolája.
- Jól hangzik. - Bizony.
Vágjunk bele! Találkozunk a főzősuliban!
Már robogunk is a keleti part felé, New York államba,
ami az Egyesült Államok eredeti 13 brit gyarmata közé tartozott.
- Ideértünk! - Itt vagyunk a New York-i Hyde Parkban,
ahol az Amerikai Szakácsiskola működik.
AMERIKAI SZAKÁCSISKOLA
Különös, de igaz: több mint 5000 séfet
és más konyhai szakembert oktattak már itt.
És különös, de igaz: évente 6350 kiló avokádót használnak fel itt…
…harmincezer csirkét…
…és ötezer ananászt, miközben megtanítják főzni a diákokat.
Kukkantsunk be!
Olyan, mint egy konyha, de egy tanterem, igaz?
- Igen. - És ők mind diákok,
akik valamilyen ételt készítenek.
Ő itt a főszakács, John Reilly séf.
Reilly séf egyike volt az intézet első növendékeinek,
aki itt tanult szakácsnak.
Kedvenc különös, de igaz állítása, hogy néhány ázsiai országban
hangos böfögéssel mutatják ki elismerésüket a szakácsnak.
- Olyan izgatottak vagyunk. - Elképesztő illatok terjengenek itt!
A szagokat aromáknak hívjuk.
Az ételeknek aromája van.
Mi történik egy tipikus napon az osztályban?
A diákoknak óra előtt elő kell készülniük:
kell a recept, és meg kell hámozniuk, fel kell aprítaniuk a hozzávalókat.
Mindennek a helyén kell lennie a főzéshez.
Franciául: mise en place.
Elő kell készíteniük a pultot,
nagyon gyorsan és hatékonyan kell dolgozniuk.
Úgy kell levezényelni mindent, mint egy zenekart.
Ma mi rotyog a konyhában, min dolgoznak?
Ma hálaadás ünnepére készülünk.
- Pulykát süttök? - Pulykát áfonyaszósszal,
sült céklával, édesburgonyával.
Mi is szeretnénk megtanulni főzni.
Megpróbáltuk már, de nem sikerült túl jól.
Egy csomó ötletünk volt, de balul ütöttek ki.
Hát igen.
Ha az ember séfnek áll,
a főzésről szól az élete.
Folyton gyakorol, a legegyszerűbb műveleteket is,
aztán ha valami már jól megy,
jöhet a következő.
Tehát egyszerűség és gyakorlás kell…
- Így van. - …ahhoz, hogy valakiből
- jó szakács legyen? - Pontosan.
Carly, Charlie, kösz, hogy benéztetek,
de lassan nyit az étterem.
Akkor ideje távoznunk.
Ahogy mondod.
Reilly séf azt javasolta, nézzük meg az éttermüket,
az is része a tanulási folyamatunknak.
Srácok, ezt el se fogjátok hinni!
A Bocuse Étteremben vagyunk.
Az ablakon át belátni a konyhába, ahol készül az étel,
amit aztán felszolgálnak az étteremben.
De ami a legkülönlegesebb, hogy minden konyhai dolgozó
egyben az iskola diákja.
- Köszönöm. - Íme a választék.
Micsoda menü!
Mit kérsz? A Hótánc Farm csibehúsát?
Füstölt sügért?
Ecetes körtét pisztáciával?
Fahéjas gumicukrot nem látok.
Sikerült választani?
Én karfiolos tortellinit kérek.
- Rendben. - Én pedig fagylaltot.
- Főételnek? - Igen.
- Hát legyen. - Mi az?
- A remek ebédre! - Egészségedre!
- Ki kérte a fagylaltot? - Én.
Tetszik ez a stílus. Pazar nyitány lesz.
Láttad már, hogy készül a fagylalt folyékony nitrogénnel?
- Nem. - Mivel?
Roy megmutatja, hogy önti…
FOLYÉKONY NITROGÉN
…a szuper fagyos folyékony nitrogént az ízesített tejszínre,
amiből azonnal a valaha volt legkrémesebb fagylalt válik.
Valójában egy exotermikus reakció megy végbe.
Tudományos szakszó: „exotermikus reakció”.
Ez az a folyamat, amikor valamitől hőt vonunk el, így az lehűl.
Ami gőzölgésnek látszik, az maga az exotermikus reakció.
Gőz formájában konkrétan látható az elvont hő.
A lehűtött tejszínes alap így válik folyékonyból
- a jól ismert fagylalttá. - Nahát!
Úgy tűnik, számtalan különös módja van az ételek elkészítésének.
Nézzünk meg még párat ezek közül!
Helló! Ty Spaghetti vagyok.
Adásunkban megnézünk néhány különös, de igaz főzésmódot.
Kezdődik az Itt a tüzes falat!
Ma egy luxusétterem konyhájába látogatunk.
Nézzétek csak, mi készül éppen!
- Mizu, tesó? - Üdv.
Szóval mi folyik itt? Mi és hogyan készül?
Ezen a helyen a Hangi módszerű ételkészítésnek lehetünk tanúi.
Ez a módszer új-zélandi eredetű, ahol,
különös, de igaz, a föld alá temetik az ennivalót.
Menni fog kint az udvaron?
- Igen, csak fogj egy ásót. - Persze, tesó.
Először gödröt ásunk, amibe forró köveket rakunk.
Majd az ételt alufóliába tekerjük, és pár órára beássuk a földbe.
A forró kövek hőjétől az étel megfő a föld alatt.
Az igen!
Van más módszer is?
Igen. Most a mosogatót fogjuk főzésre használni.
Minden hozzávalót beleteszünk egy nagy edénybe,
azt berakjuk a mosogatógépbe, és beindítjuk.
Egy teljes ciklust lefuttatunk…
és a keletkező melegben megfő az étel.
Na ez tényleg különös!
Kóstoljuk meg!
Szóljon a zene, kezdődjön a tánc,
mert ez valami fenomenálisan finomságos!
Micsoda ízbomba!
- Parancsoljon. - Köszönöm.
Fogyassza egészséggel.
Na, hogy ízlik?
Az egyik legfinomabb fagyi, amit valaha ettem.
Ha itt így készül a fagyi,
nem ártana kiderítenünk, mi folyik még az órákon.
De csak ha megetted.
Ideje beöltözni és meglátogatni Kahlenberg séfet a konyhában.
SEAN KAHLENBERG SÉF
Kedvenc különös, de igaz ténye az, hogy a turmixgépet
száz éve találták ki, hogy csokis tejet készítsenek vele.
- Helló, séf. - Helló.
- Üdv, srácok. - Carly vagyok.
Skacok, ne feledjétek, minden, amit ma csinálunk,
a séf úr irányításával történik.
Otthon csak felnőtt felügyelete mellett próbáljátok ki.
Ma valami ínyenc finomságot készítünk.
Húst helyettesítünk jackfruittal.
KENYÉRGYÜMÖLCS
- Azta! - Jól hangzik.
A kenyérgyümölcs lenyűgöző, Ázsiában őshonos,
de világszerte ismert gyümölcs.
- Jó nehéz! - Több mint nyolckilós példány.
- Szép. - Kezdhetjük?
- Igen. - Vágjunk bele!
Először is felaprítjuk a hagymát julienne-re.
Rendben.
A julienne a hagymaszeletek méretére…
…és alakjára utal. Egyenletesen vékony szeletek.
A séf szerint mindnek egyformának kell lennie.
Ha az egyik szelet kétszer olyan vastag, mint a másik,
kétszer annyi sütést igényel, mint a vékony.
Egyenletesen kell szeletelnünk,
különben az egyik nyers marad, a másik meg megég.
Hú, micsoda precizitás!
Ha recept alapján főzünk,
fontos, hogy minden elő legyen készítve,
és a hozzávalókat a megfelelő sorrendben adagoljuk.
Egy kis olajat öntünk a serpenyőbe,
és mehet bele a hagymánk.
Akkor jó, ha halkan serceg.
Sütés-főzés közben minden érzékszervünket használjuk.
A szemünket, a fülünket, az orrunkat. Az ízlelés csak a legvégén következik.
Kicsit megkeverem, hogy egyenletes bevonatot kapjon,
aztán leveszem a tűzről.
- Most jön a kenyérgyümölcs! - Ez az!
Ma fehérje helyett használjuk.
HÚSPÓTLÓ
A gyümölcs húsa helyettesíti a sertést,
amiből hagyományosan a tépett hús készül.
De vannak más fehérjepótlékok is, mint például a tücskök.
A kiszárított és megpörkölt tücsköket lisztté őröljük, amit aztán
a kenyérliszthez adhatunk.
- Tücskök? Mármint a rovarok? - Igen, azok is ehetők.
Ha jól értem, srácok, az emberek
sokkal gyakrabban esznek rovarokat, mint hinnénk.
Vizsgáljuk meg ezt a témát közelebbről!
Különös, de igaz: az ENSZ Élelmezésügyi és Mezőgazdasági Szervezete
1900 ehető rovarfajt azonosított,
köztük ehető darazsakat…
…bogarakat…
…sőt pillangókat is.
Földünkön kétmilliárd ember naponta eszik rovarokat.
Ez több mint bolygónk teljes népességének az egynegyede.
A rovarok fogyaszthatók frissen olajban,
vagy sütőben sütve,
megőrölve tésztákhoz keverve, vagy csak úgy nyersen.
Szúrd bele, és haladj szépen lassan.
- Olyan, mint egy dinnye. - Igen.
A séf megmutatja, hogyan vágjuk fel biztonságosan a jackfruitot.
- Hú! - Ez igen!
Megkóstoljátok?
Egyszerre banán és ananász ízű.
- Finom. - Igazán karakteres.
Tépdessük darabokra a gyümölcshúst és folytassuk a főzést.
Sót adunk hozzá, hogy kivonjuk belőle a nedvességet.
Ha elpárolgott a víz, beindul a Maillard-reakció:
a fehérjében lévő cukor karamellizálódik, a hús megbarnul.
Szakszó: Maillard-reakció.
A fehérjék barnulására utal, miközben ízek szabadulnak fel.
Most adunk hozzá egy kis folyadékot, ami segít
felbontani a gyümölcshús belső szerkezetét.
- Ettől válik omlóssá? - Csíkokra tépkedhetővé.
A jackfruit mehet a sütőbe. Míg sül, elkészítjük a salátát.
A séf majonézhez adagol ecetet és fűszereket.
Menet közben kóstolgatjuk, és tovább ízesítjük,
hogy olyan legyen, amilyet szeretnénk.
Kis adagokban fűszerezve menet közben finomíthatunk az ízeken.
Pontosan.
Aztán mehet bele a káposzta, a hagyma és a répa.
Ez lesz a sültünkhöz a ropogós elem.
Már csak a barbecue-szósz hiányzik,
és tálalhatunk is.
Látom, itt-ott megbarnult a Maillard-reakciónak köszönhetően.
- Ó, igen. - És milyen az illata?
A főzés minden érzékszervet érint.
- Mintha húst grilleztünk volna. - Tépett sertéshús.
- Pont mint a tépett sertéshús.
- Csuda izgi! - Nézzétek ezt az átalakulást!
A gyümölcsből a kész étel.
A főzés befejező mozzanata a végső összeállítás,
a szemet is gyönyörködtető tálalás.
Pontosan így van.
Egészségünkre!
Séf úr, ez valami mennyei!
Köszönjük, hogy együtt főzhettünk önnel.
Bár ettől még továbbra is kezdőknek számítunk,
de sokkal magabiztosabb lettem,
tudom, hogy képes vagyok valami finomat főzni.
- Jó volt a társaság. - Köszönjük.
- Köszi. - Még látjuk egymást.
Nyugodtan kijelenthetjük, hogy a főzés sokkal bonyolultabb, mint hittük.
Ahhoz, hogy igazán jól csináljuk, egy életen át kell tanulni.
De mi már így is összedobhatunk valami fincsit Bob bulijára.
Gondosan követjük a receptet…
- Igen. - …és megbolondítjuk egy kicsit.
Biztos vagyok benne, hogy felejthetetlen parti lesz.
Ideje hazatérnünk és adnunk a főzésnek még egy esélyt.
Jó ötlet. Velünk tartatok?
Találkozzunk otthon!
- Helló. - Újra itt vagyunk.
Gondolkoztunk egy sort,
és kitaláltuk a tökéletes ételt Bob partijára.
- A pizzát. - Komolyan!
Hallgassatok végig!
Először is, a recept szerint elkészítjük a tésztát.
Irány a konyha!
Ezúttal már nem lesz gond.
Csak emlékeznünk kell mindarra, amit a szakácsiskolában tanultunk.
- Kész van! - Saját magunk csináltuk!
És ezúttal egész jól is néz ki.
És most jöjjön a mi kis furfangos csavarunk a végén.
- A feltét. - Az ám!
Látjátok itt ezt a pizzát? A specialitásunk Bob kedvéért.
Nem mást fogunk a tetejére rakni, mint…
tücsköket!
- Mielőtt rovarokat sütnétek otthon… - Csak óvatosan!
…győződjetek meg róla, hogy azok biztosan ehetők-e.
- Tutira ehetők! - Ha azok, akkor elkészíthetitek.
Szépen megsültek.
Bob pizzája kész, befejezzük a többit is, és kezdődhet a parti.
- Csomag érkezett! - Bújjatok el!
- Gyerünk! - Ide!
Jaj.
Helló.
Skacok?
Meglepetés!
- Gratulálunk, Bob! - Nekem? Mihez?
Persze, hogy neked.
Nem mindennap kézbesíti a barátunk az egymilliomodik csomagunkat!
Szóhoz se jutok.
- Éhes vagy? - Farkaséhes.
- Pizzát sütöttünk. - Neked különleges feltéttel…
- Sült tücskök. - Szereted?
Elmegy, de meghagyom neked. Én egy sima szeletet kérek.
De Bob, hát nem szereted a fura ételeket?
- Amiket hoztál. - Sült tarantula, rénszarvasorr-kocsonya.
Azokat kifejezetten nektek hoztam.
Tudom, odavagytok a furaságokért,
ezért leptelek meg titeket ezekkel az ínyencségekkel.
Bob, te vagy az ász!
És a házi sütésű pizza az egyik kedvencem.
Akkor kezdődhet a buli!
Foglalj helyet a trónodon. Hozunk neked egy szeletet.
Úgy tűnik, srácok, új küldetésbe kezdhetünk.
Köszi, hogy velünk voltatok.
Tartsatok velünk legközelebb is, fedezzünk fel…
- …különös, - De igaz dolgokat!
Viszlát.
Éljen Bob!
- Íme a pizza. - Bob, Bob, Bob!
Juhééé!
KÜLÖNÖS, DE IGAZ!
- Ez meg mi a szösz? - Napsütő.
A tükrök összegyűjtik a nap sugarait, így fő meg az étel.
És még az arcom is csodálhatom főzés közben.
Napsütő. Forró, forró!
Számtalan különös, de igaz módja van a főzőcskézésnek.
Ty Spaghetti voltam, máskor is nézzék a műsorom,
az Itt a tüzes falat-ot!
A feliratot fordította: Balikó Nándor